30.4.2004 Den Europæiske Unions Tidende L 153/17 DA 
KOMMISSIONENS FORORDNING (EF) Nr. 815/2004 
af 29. april 2004 
om overgangsforanstaltninger for så vidt an går eksport af mælk og mejeriprodukter i 
henhold til forordning (EF) nr. 174/1999 som følge af Tjekkiets, Estlands, Cyperns, 
Letlands, Litauens, Ungarns, Maltas, Polens, Sloveniens og Slovakiets tiltrædelse af Den 
Europæiske Union 
KOMMISSIONEN FOR DE EUROPÆISKE FÆLLESSKABER HAR — 
under henvisning til traktaten om oprettelse af Det Europæiske Fællesskab, 
under henvisning til traktaten om Tjekkiets, Estlands, Cyperns, Letlands, Litauens, Ungarns, 
Maltas, Polens, Sloveniens og Slovakiets tilt rædelse, særlig artikel 2, stk. 3, 
under henvisning til akten vedrørende Tjekkiet s, Estlands, Cyperns, Letlands, Litauens, 
Ungarns, Maltas, Polens, Sloveniens og Slovakiets tiltrædelse, særlig artikel 41, stk. 1, og 
ud fra følgende betragtninger: 
(1) I henhold til artikel 1, stk. 4, i Kommissionens forordning (EF) nr. 174/1999 af 
26. januar 1999 om særlige gennemførelsesbestemmelser til Rådets forordning (EØF) nr. 804/68 for så vidt angår anvendelsen af eksportlicenser og eksportrestitutioner for 
mælk og mejeriprodukter
1 skal produkterne for at kunne nyde godt af en restitution 
være i overensstemmelse med bestemmelserne i Rådets direktiv 92/46/EØF af 16. juni 
1992 om sundhedsbestemmelser for produktion og afsætning af rå mælk, 
varmebehandlet mælk og mælkebaserede produkter2. Produkterne skal navnlig være 
tilvirket i en autoriseret virksomhed samt opfylde de betingelser for 
sundhedsmærkning, der er fastsat i nævnte di rektivs bilag C, kapitel IV, afsnit A. 
(2) Kommissionens beslutning 2004/280/EF af 19. marts 2004 om 
overgangsforanstaltninger vedrørende markedsføring af visse animalske produkter 
fremstillet i Tjekkiet, Estland, Cypern, Letland, Litauen, Ungarn, Malta, Polen, 
Slovenien og Slovakiet3 (i det følgende benævnt ”de nye medlemsstater”) fastsætter 
foranstaltninger for at lette overgangen fra den eksisterende ordning i de nye 
medlemsstater til den ordning, der er resultatet af anvendelsen af EF’s 
veterinærlovgivning. I henhold til artikel 3 i ovennævnte beslutning skal 
medlemsstaterne fra den 1. maj til den 31. august 2004 tillade handel med produkter, der er fremstillet på virksomheder i de nye medlemsstater, som har tilladelse til at 
eksportere mejeriprodukter til EF før tiltræd elsesdatoen, forudsat at produkterne er 
påført EF-sundhedsmærket for den pågældende virksomhed og er ledsaget af et 
                                                
 
1 EFT L 20 af 27.1.1999, s. 8. Forordning senest ændret ved forordning (EF) nr. 597/2004 (EUT L 94 af 
31.3.2004, s. 42). 
2 EFT L 268 af 14.9.1992, s. 1. Direktiv ændret ved forordning (EF) nr. 806/2003 (EUT L 122 af 
16.5.2003, s. 1). 
3 EUT L 87 af 25.3.2004, s. 60. 
 2    dokument, der attesterer, at de er frems tillet i overensstemmelse med beslutning 
2004/280/EF.  
(3) Forordning (EF) nr. 174/1999 bør derfor fraviges ved, at det fastsættes, at der kan ydes 
eksportrestitutioner for produkter, der er i ov erensstemmelse med artikel 3 i beslutning 
2004/280/EF, og som må forhandles i perioden fra den 1. maj til den 31. august 2004. 
(4) De i denne forordning fastsatte foranstaltninger er i overensstemmelse med udtalelse 
fra Forvaltningskomitéen for Mælk og Mejeriprodukter — 
UDSTEDT FØLGENDE FORORDNING: 
Artikel 1 
Uanset artikel 1, stk. 4, i forordning (EF) nr. 174/1999 kan der ydes eksportrestitutioner for 
produkter, der er fremstillet før tiltrædelsesdatoen på virksomheder i Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet med tilladelse til at 
eksportere til EF før denne dato, og som eksporteres fra EF i perioden fra tiltrædelsesdatoen 
og indtil den 31. august 2004, forudsat at disse produkter er i overensstemmelse med kravene i artikel 3, litra a), og b), i beslutning 2004/280/EF. 
Det dokument, der er henvist til i artikel 3, litra b), i nævnte beslutning, skal være i 
overensstemmelse med artikel 5, stk. 8, i direktiv 92/46/EØF. 
Artikel 2 
Denne forordning træder i kraft med forbehold af, at traktaten om Tjekkiets, Estlands, 
Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse 
træder i kraft, og da på datoen herfor. 
Den anvendes på udførselsangivelser, der anta ges fra denne forordnings ikrafttrædelsesdato 
og indtil den 31. august 2004. 
Denne forordning er bindende i alle enkeltheder og gælder umiddelbart i hver medlemsstat. 
Udfærdiget i Bruxelles, den 29. april 2004
 
 På Kommissionens vegne 
 Franz FISCHLER 
 Medlem af Kommissionen 
 
_________________